SAVLU | Bestuur
Suid-Afrikaanse Vroue Landbou-Unie
Ek woon al vir meer as 30 jaar in Ellisras/Lephalale – in die hartjie van die Bosveld, waar al drie ons kinders groot geword het. Ek reis graag en het die voorreg gehad om al in lande regoor die wêreld te kuier. Ek moet erken dat ek nie baie handig in die kombuis is nie, maar dit is vir my heerlik om enige vorm van handwerk te doen. VLU is my passie en om voltyds besig te wees met VLU bedrywighede is vir my baie verrykend. Dit is bevredigend om te sien hoe lede hulself bemagtig en hul talente ontwikkel.
Vroue Landbou-Unie Mpumalanga
Namibiese Vroue Vereniging
Vroue Landbou-Unie Noord
"Gebore aan die voet van die Soutpansberg, Louis Trichardt wat ek nog steeds my tuiste noem. Is betrokke by die plaaslik Rotary Klub hierdie jaar die President Ann. In 1995 sluit ek by Hanglip-tak aan. Stig 29 Okt. 2002 'n aand tak Aandblom, waar ek ook lid is, sedert die stigting. November 2003 begin ek my eie 24/7 besigheid, maar bly steeds voltyds betrokke by my man se besigheid. Is vanjaar 28 jaar getrou met John. Ons dogter Vinita is van jaar 23 jaar oud en het van jaar begin met haar artikels by 'n Ouditeursfirma in Pretoria. Tans is die beoefening van 'n stokperdjie 'n gedagte! Rondloop is egter hoog op my lysie, is bevoorreg om te kan sê, dat ek 'n hele paar plekke in SA, Namibië, Swaziland en Botswana al besoek het en so paar plekke oor die groot water. Lees, fliek, bak en handvlyt
maak ook deel uit van my belangstellings,
maar tans is tyd my grootste tekort."
Noordwes Vroue Landbou-Unie
Grootgeword in die Vrystaat en is nou 41 jaar lid van Marikana Tak. VLU was en is my goeie leerskool, en ek is altyd opgewonde om iets nuuts te leer. Die spreekwoord is waar dat jy nooit te oud is om te leer nie!
By Noordwes VLU is ons so bietjie minder as 600 lede en dit is vir my een groot familiekring. Ek neem graag deel aan skryfkuns, fotografie en preservering. "Mevrou daar buite", "kom word deel van hierdie lekker saamwerk, opvoedkundige en liefdevolle Organisasie!
Vroue Landbou-Unie Overvaal
"Ek woon in Honeydew in Johannesburg. Dis vir my die lekkerste plek om te bly. Ek hanteer die finansies van ons besigheid en is n voltydse ouma omdat my dogter werk.
Ons was n groep vriende wat 1x per week tennis gespeel het vir 20 jaar omtrent. Nou speel ek by 'n klub een maal per week en geniet dit baie.